title: Geulumpang
text: Kayèe bak geulumpang rôh lam jeunèh kayèe nyang hana kreueh. Kayèejih han jitheun sagai nibak jipajôh lé bubôk. Adak pih na bak geulumpang nyang rayek, dilèe jareueng that geungui kayèe jih keu geupeugot rumoh atawa peukakaih nyang laèn. Nyang kayém cit kayèe bak geulumpang jeuet keu ngon peugot aneuk kéh atawa ngon peugot peutoe ubeut nyang geungui hana trép. Lawét nyoe nacit geungui kayèe geulumpang nyang ka tuha keu kayèe rungkha langèt-langèt rumoh, saweueb kayèe gelumpang nyan phui ngon hana pueh sabai bak geulabang lé utôh.